Algav saade on valminud tänu J.Meyeri teenistuspartnerite toele
Otsid häid uudiseid?
Enam ei pea otsima!
Telli endale Joyce'i kodulehelt tasuta "Igapäevaelu rõõmud" ajakiri.
Joyce'i uus päevasõnade kogu "Iga päevaga lähemale Jumalale"
jagab sulle nõuandeid ja väelisi piiblisalme,
kuidas arendada lähedast suhet Jumalaga.
Jumal ootab meie otsust, kui lähedale Talle me tuleme.
Mida lähemal oleme Jumalale, seda rahuldustpakkuvam me elu on.
Joyce'i uus päevasõnade kogu "Iga päevaga lähemale Jumalale".
Tellitav Joyce'i kodulehe kaudu.
IGAPÄEVAELU RÕÕMUD
Tead, mis? Elu koos Jumalaga annab energiat!
See annab sulle ühe eesmärgi
ja põhjuse end voodist püsti ajada.
IGAPÄEVAELU RÕÕMUD
Usaldamine on otsuse küsimus.
Sa ütled: "Ma küll tahan usaldada,
kuid samas on see nii raske mu jaoks."
Ometi sa usaldad midagi või loodad kellegi-millegi peale.
Sa loodad kas iseenda või maailma peale,
oma töökoha, valitsuse või pangakonto peale,
või kellegi peale, keda sa tunned.
Me kõik loodame millegi peale,
kuid asja mõte on selles,
et peame olema vaimses mõttes piisavalt nutikad,
et teada, millele loota ja millele mitte.
Või kellele loota ja kellele mitte.
Jah, me võime mingil määral usaldada inimesi,
kuid ära kunagi pane seda usaldust, mis peaks kuuluma Jumalale,
mõne inimese peale.
Sest kuigi me võime usaldada nii teisi kui iseennast teatud määrani,
on Jumal see, keda saame täienisti usaldada,
teades, et Ta kannab me eest alati hoolt.
Osa inimesi võib nüüd mõelda:
"Ma ka usaldasin Jumalat ja Ta ei kandnud mind läbi."
Tõmbume hetkeks tagasi ja vaatame seda pisut teise nurga alt.
Kas su usaldus Jumala vastu seisnes selles,
et Ta annaks sulle seda, mida sa tahtsid, et Ta sulle annaks?
Ja sa oled nüüd pettunud, kuna Ta ei teinud seda?
Või usaldad sa, et Jumal annab sulle oma parima
Tema valitud ajal ja viisil?
Pole hullu,
küll te plaksutate loengu lõpuks juba kõvemini.
Vaatame seda teemat lähemalt ühe teise sõnumi raames.
Otsus usaldada Jumalat.
Kui paljudel teist on kodus mingeid ravimeid?
Teil on eeldavasti ka plaastreid
ja antibiootilisi salve valu leevendamiseks.
Aspiriini ja mis iganes muid rohtusid.
Jumalal aga on omad ravimid me hinge jaoks.
Teadsid sa seda?
Teadsid sa, et meie hinges -
meie meeltes, tunnetes ja tahtes peituvad haigused on palju hullemad
kui mis igaes füüsilised haigused, mis sind tabada võivad.
Mulle ei meeldi küll ühedki neist, aga kui peaksin valima,
valiksin pigem ühe pikaajalise kohutava peavalu,
kui selle, millest hing läbi läheb,
kui keegi on sulle emotsionaalselt ikka korralikult haiget teinud.
Nii et, küsimus pole niivõrd asjades, mis meiega juhtuvad,
mis määraksid ära meie elukvaliteedi,
vaid küsimus on selles, kuidas me neile asjadele reageerime;
kui palju me neist endasse kogume
või kui palju me nende osas Jumalat usaldame.
Jumalal on rohtu me hingele.
Kui ma näiteks teen pattu või midagi muud halba,
siis tavapärase reageeringu korral
tunneksin lihtsalt süütunnet ja hukkamõistu.
Või, ma võin reageerida veendumusega:
"Jumal andestab mulle ja tervendab mu hinge."
Aamen?
Nii et, kui tahad, võid tunda end hommiku läbi süüdi
selle pärast, mida tegid või mille tegemata jätsid.
Osa teist pahandas ehk mõne pereliikme peale,
öeldes asju, mida poleks pidanud ütlema
ja seda kõike enne siia kristlikule üritusele tulekut.
Või võib-olla ei reageerinud te kõige sõbralikumalt inimese peale,
kes teie eest siin konverentsi paigas parklas vaba autokoha napsas.
Võin lausa garanteerida, et osadega teist siin see nii juhtus.
Nii et, sa võid kas olla pahane nende peale,
või võtta "Ma andestan sulle" hoiaku.
Sa võid tunda end pahasti millegi pärast, mida hommikul tegid
ja mida poleks kohe mitte pidanud tegema,
rikkudes sellega kogu oma päeva.
Või sa võid tõmmata endasse sügava sõõmu:
"Jumal on armuline ja andestab mulle"
Seega, Jumalal on rohtu me hinge tarvis
ja mis veelgi enam - Jumala Sõna on ravim kõigele,
mis sind seespidi närib ja piinab.
Jumala Sõna tervendab me meeli
ja aitab meil suunata oma tahte Jumala tahte suunas,
et teeksime seda, mida Jumal tahab ja mitte seda, mida meie tahame.
Kas siin on keegi, kes on mõistnud,
et oma tahte taga ajamine omal moel ei tee sind õnnelikuks?
On see juba kellelegi kohale jõudnud?
Ma olen õpetanud Jumala Sõna üle 40 aasta
ja teate, mis mulle on nüüdseks selgeks saanud?
Et Jumalal on alati õigus!
Vahet pole, mida mina arvan või mida mina tunnen -
Jumalal on alati õigus.
Kogu Piibli sõnum taandub sellele: "Tee nii ja sa saad elama" -
kvaliteetset elu, mis on elamist väärt,
või: "Tee nii ja sa oled õnnetu."
Ma küll ei mõista,
miks meil kulub terve elu sellest aru saamiseks.
No tegelikult ikka mõistan ka,
sest me oleme põikpäised ja meil on omaenda tahe
ning igasugu muud asjad.
Kuid Jumala Sõna on tõesti ravimiks me hingele.
Ma olen olnud ikka tõsine Jumala Sõna uurija
ja võin täiega väita,
et mul pole olnud ühtki muret,
millele ma poleks Jumala Sõnast vastust leidnud.
Küll aga usun, et on paar ravimit,
mille olemasolu peaksime endale kindlustama.
Need kaks "ravimit" üheskoos
lahendavad enam-vähem ükskõik, millise su probleemi
ja ükskõik, millal.
Esimene neist on Jumala usaldamine
ja teine hea tegemine.
Vaatame Psalmi 37:3
Psalmid 37:3 laiendatud tõlkes.
"Looda Issanda peale, toetu Temale ja ole kindel Temas
ning tee head,
et võiksid elada oma maal ja näha Tema ustavust,
saades tõesti toidetud."
Me loeme hetke pärast Psalmide 37 kümme esimest salmi,
nähes, et need olid öeldud inimestele,
kes läksid läbi väga rasketest aegadest.
Mida sa teed, kui kõik su ümber tundub lagunevat koost'?
Kuidas me peaks sellele reageerima?
Usalda Jumalat ja tee head!
Mitte, et sa ainult usaldad Jumalat või et sa ainult teed head.
Maailmas on palju inimesi, kes teevad igasugu häid asju,
kuid ometi pole neil nö täispaketti, sest nad ei usalda Jumalat.
Ja siis on jälle suur hulk usklikke, kes küll usaldavad Jumalat,
kuid ei tee midagi head.
Hallo?
Kui palju on neid, kes ütlevad: "Ma usaldan Jumalat, ma usaldan."
Kuid mida sa sellele lisaks veel teed?
Tead, mis on kõige võimsaim asi, mida teha, kui endal on raske?
Minna ja teha head kellelegi teisele.
Mitte, et sul selleks mingit tunnetki oleks.
Sa ei taha seda teha.
Kui meil on raske ja valus, tahaks me tõmbuda vaid endasse
ja igatseks, et keegi teeks hoopis meie heaks midagi.
Kuid me peame võtma "Jumala rohtu"
See siin on usalduse ravim.
Arstiks on Jeesus ja patsiendiks kes iganes.
Kasutusjuhend: "Võtta nii kaua, kui vähegi tarvis."
Selle ravimi kogus on lõputu,
mistõttu võid oma "ravimipurki" täita nii palju kui kulub.
Tõsi, sellel on küll teatud kõrvalmõjud, millest peab teadlik olema.
Ja need on: rahu, rõõm, stabiilsus, enesekindlus
ja igas mõttes parem tervis.
Nii et, võid aga kaane pealt ära lüüa ja muudkui ammutada sealt.
Mis ma oskan öelda - meil on kontoris igati andekad inimesed!
Kuid meil on Jumala usaldamise osas lõputu varu.
Ja siin on teine "ravim" - tee head.
Sama arst - Jeesus.
Patsient - kes iganes.
Kui paljud teist kuuluvad sinna "kes iganes" alla?
Võta jälle nii palju ja nii kaua, kui vaja.
Selle ravimi kõrvalmõjud on: ülim rõõmutunne
ja vaevatasu taevas.
Siin on ka "tee head"-tabletid.
Öelge: "Usalda Jumalat ja tee head!"
Te võite mind selle konverentsi raames
kuulda seda paarsada korda ütlemas
ja kui te pole siin, kuulete seda telesaate kaudu.
Kuid ma usun, et olles siin koos
on siin ka üks eriline võidmine selle kõige tegemiseks.
Ja isegi, et mu saated on ka head,
pole need siiski võrreldavad siin olemisega,
nii et kõik teie, kes te meid teleri vahendusel jälgite -
tulge ja liituge meiega,
kui me konverents kusagil te lähedal toimub.
See oleks ütlemata tore!
Ma olen elanud piisavalt kaua,
et saada proovida erinevaid viise, kuidas olla õnnelik.
Olen proovinud absoluutselt kõike
ja võin seetõttu öelda, et need kaks "ravimit" toimivad.
Mul ükskõik, mis sind vaevab või mis su probleem on.
Tegu võib olla mõne ootamatu probleemiga,
sest nagu me teame -
mitte kõik tormid pole ette ennustatavad.
Võib-olla sul on mõni plaan
ja korraga Jumal tuleb ning muudab seda,
mispeale su esmane reageering on pahandada selle peale.
Kuid vastus igale me probleemile peitub Jumala usaldamises
ja hea tegemises.
Aamen?
Infoks kõigile me televaatajatele - meil oli siin eile väike probleem.
Me konverents pidi algama neljapäeva õhtul,
kuid kvartalis, kus see konverentsikeskus asub,
kadus vool ära.
Ja see ei tulnud tagasi enne,
kui alles 10 minutit enne õhtuse koosoleku plaanitud lõppu.
Nii et, meil oli mitu tuhat inimest väljas seismas
ja need, kes olid juba sees, pidid samuti välja minema.
Parkla pandi kinni ja tee äärde pandi suur, helendav silt,
et Joyce Meyeri konverents jääb ära.
On sul üldse aimu, mida see minuga teeb?
Ma tahaks selle peale...
Hoooooohhh!
Mõtlesin: "Meil jäi ju vaid üks sessioon ära!
Miks te ei võinud sinna kirjutada: "Tulge homme tagasi!"?
Kui paljud teist teavad,
et te mõistus võib sellise probleemi peale
täiega ära keerata?
Mõtlesin, et kui kogu asi on tühistatud, ei tule ju enam ühtki inimest
ja ma saan seal suures saalis täitsa üksi olema.
Daa, daa, daa, daa, daa, daa!
Nii et, ainus viis, kuidas oma hinge vaigistada,
on võtta usaldamise rohtu
ja teha midagi head.
Ma ei ütlegi, et see on alati kerge,
kuid kerge või mitte - see on parim lahendus igal juhul.
Sest see on ainus asi, mis toimib nagunii.
Ja isegi, et mul oli 100 mõtet kogu selle tühistamisega seoses,
siis kui aus olla -
meil on täna, reede hommikul, oluliselt rohkem rahvast
kui tavaliselt reede hommikuti.
Üks asi, mis mulle kristlaste juures meeldib,
kui neid marru ajada, on see,
et meil on see Jumalast antud and mitte alla anda
ja öelda: "Ma lähen tagasi!"
"Lähen seni tagasi, kuni saan selle, mille pärast sinna algselt läksin."
Aamen?
Mulle nii meeldib Psalmide 37 peatükk.
Loen seda üsna sageli,
kuna tänapäeva maailma ja ühiskonna olukorrad
on ikka kohe päris halvad.
Palju hirmu,
palju vajadusi,
palju pettust,
paljud inimesed pöördumas ära Jumalast,
soovides uskuda, et Teda pole olemas.
Paljud lapsed näevad oma vanemate sellist eluviisi
ja jätkavad sama mudelit ikka ja jälle omaenda elus.
Seetõttu olen nii tänulik selle eest, mida ma tean.
Kui paljud teist on tänulikud, et tunnevad Jumala Sõna?
Sest kui ma näen midagi valet, tean koheselt, et see on vale.
Miks?
Sest olen uurinud Jumala Sõna 40 aastat.
Seetõttu ei pea ma ka kaaluma, kas tegu on õige asjaga või mitte;
kas tegu on aktsepteeritava asjaga vaid seetõttu, et ühiskond ütleb nii?
Ma tean!
Ma teen vahet õige ja vale vahel.
Kui Jumala Sõna on juurdunud su südamesse,
hoiab see sind patu eest.
Kui Jumala Sõna on juurdunud su südamesse,
siis see hoiab sind patu eest.
Tean küll, et inimesed võivad öelda: "Kuidas sa küll saad nii loll olla,
et usud, et see raamat vastab tõele?"
Üks põhjus, miks ma tean, et see on tõene,
on selles, et see toimib mu enda elus.
Ja kõikvõimalikud muud nõmedad asjad ei toimi.
Tean väga hästi, millise supi sees ma olin,
kui hakkasin uurima Jumala Sõna.
Ma ei kahtlegi selles, et ma ei saa kõigest täiuslikult aru
ning paljud kaasaja piiblitõlked ei pruugi edastada kõike selliselt
nagu see ehk algselt mõeldud oli.
Kuid samas on Piibel siiski parim asi, millest osa saada.
Aamen?
See on muide huvitav,
et Saatan on püüdnud tuhandeid aastaid Piiblist lahti saada
ja ometi on see Raamat püsima jäänud,
olles enim müüdud raamat kogu maailmas.
Tänagem Jumalat Tema Sõna eest!
Ma olen täiega Jumala Sõna inimene
ega tunne selle pärast mingit piinlikkust.
Ja kui aus olla, siis pole isegi vahet,
mida mina ühe, teise või kolmanda asja kohta arvan,
sest Jumal on oma sõna öelnud ja see on see, mis loeb.
Aamen.
Psalmid 37:1
"Ära ärritu kurjadest..."
Ära ärritu sellest, mis maailmas täna toimub.
"...ära kadesta neid, kes teevad ülekohut,
ehk seda, mis pole õige Jumala silmis."
On tõsi, et leidub inimesi, kes teevad valesid asju,
kuid kelle õnnistused ületavad täiega nende omi,
kes teevad õiget asja.
Aamen?
Su töökaaslane võib teha valet asja ja saada ametikõrgendust,
samas kui sa teed õiget asja ja sind lastakse lahti.
Kuid me ei saa selle peale veel alla anda.
Püüa vastu pidada!
"...sest need niidetakse peagi nagu hein..."
Vaata, et sa nüüd sellest liiga suurde vaimustusse ei sattu!
Tean täpselt, kuidas sa tunned
ja ma tahaks ka selle osa peale hõisata, kuid...
Me peame ju hoopis palvetama oma vaenlaste eest.
"Usalda Jumalat, toetu Talle ja ole kindel Temas
ning tee head,
et võiksid elada oma maal ja saada osa Tema ustavusest,
olles täiega toidetud.
Tunne rõõmu Issandast
ja Ta täidab su südame igatsused ning salasoovid."
Wau!
Wau, wau, wau!
Selle asemel, et kütta ringi maailmas
ja püüda panna sündima asju, mida vaid Jumal saab teha,
oled sa võtnud aja, et tulla siia ja tunda rõõmu Issandast.
Jumal teab neid asju, mida tahad ja vajad
ja Ta on tõotanud, et kui tunned rõõmu Temast -
kui tunned alaliselt rõõmu Temast
ja igatsed Teda rohkem kui kõike, mida Ta sulle anda võib,
siis Ta ka täidab su südame igatsused ja salasoovid.
Mitte su lihalikke soove,
vaid tõelisi, sügavaid südamesoove.
Jumal ütleb: "Ma korraldan selle ära su heaks!"
"Ma kannan hoolt selle eest."
Miks?
Sest me teenime Jumalat,
kes avab uksi, mida keegi ei saa sulgeda
ja sulgeb uksi, mida keegi ei saa avada.
Aamen?
Mulle meeldib see!
Ta on kõikväeline ja suveräänne -
avab ja sulgeb ning keegi ei saa selle vastu.
Wau!
"Anna oma tee Issanda hooleks, jättes kõik oma mured Tema kanda.
Usalda Jumalat, toetu Talle ja ole kindel Temas
ning Tema laseb sel kõigel sündida."
Mu ämm, kes lahkus igavikku juba mitu aastat tagasi,
kinkis mulle mu esimese Piibli.
See on väike, valgete kaantega Piibel, millest ma ei teadnud mitte midagi.
Ta kirjutas sinna pühenduseks just Psalmid 37:5
"Anna oma tee Issanda hooleks ja looda tema peale;
küll ta toimetab kõik hästi!"
On see alles vastanud tõele!
Armas aeg!
Osa teist teab seda, olles olnud sel teekonnal,
kuid kui ma vaid saaks neid inimesi, kes ei tea, mõistma,
kui haletsusväärne mu elu oli tol ajal, kui selle Piibli sain.
Ja samas, kuidas Jumala Sõna uskumine ja järgimine
on muutnud nii mind kui mu elu,
pöörates mu murtuse millekski,
mis täna omab väärtust teiste inimeste jaoks.
Seetõttu las ma öelda sulle - kui usaldad oma elu Jumala hoolde
ja õpid tundma Jumala Sõna...
Liiga paljud inimesed arvavad,
et kristlaseks olemine tähendab vaid patusepalve lugemist
ja aegajalt koguduses käimist.
Vahel ka millegi ohvrikarpi poetamises
ja siis ootuses, et kõik muutub nende elus imekombel
Ei! Meie elu koos Jumalaga on teekond.
Kui kutsud Jeesuse oma ellu, siis tead sa seda või mitte
ja sel juhul peaks keegi seda sulle seletama,
kuid sa loobud sellega oma elust.
Temas me elame ja liigume ning Temas peitub kogu me olemus.
Ta ei ole vaid mingi pühapäevahommikune üritus,
vaid Ta on meie elu!
"Mulle on elamine Kristus ja suremine kasu!"
Psalmid 37:6 "Ta toob esile su õiguse nagu valguse
ja su õigluse nagu lõuna selguse.
Ole vait Issanda ees ja oota teda, toetu kannatlikult Talle.
Ära ärritu..."
Üks naine hõikas kord mu samateemalise jutluse ajal:
"Mina see olen - õde ärrituja!"
Küsigem endalt: kui paljude asjade peale me ärritume
ja mille kõige pärast muretseme,
mis tegelikult on kõik nii tobedad asjad.
Pealegi ei muuda me ärritumine mitte kui midagi.
Kui saad oluliste asjade osas midagi ette võtta, siis tee seda,
kuid kui mitte, siis usalda Jumalat.
Efeslastele 6:13 on öeldud:
"Tehke kõike, mida Kristus teil palub"
ehk siis - tee seda, mida saad!
Kuid olles selle ära teinud, jää kindlana oma kohale püsima.
Ja see koht tähendab Jumala usaldamist.
Pea meeles, et Jumala usaldamine on meiepoolne otsus.
See on eesõigus omada võimalust usaldada Jumalat,
mistõttu peaksime kõik seda tegema.
Täna pakume sulle võrratut materjali: "Usalda Jumalat ja tee head"
Usun, et see on üks parimaid teemasid,
millest Jumal on mulle andnud üle hulga aja jagada
ja ma tõesti soovin, et telliksid selle endale,
et saada õnnistatud.
Ühtlasi oleks see ka hea kingitus
igaühele, kes on minemas läbi raskuste
ja kes vajab mõista, mida tähendab Jumala usaldamine.
Nii et 4 CD jagu õpetust,
millega saadame kaasa väikese raamatu "Ma usaldan Sind".
See kätkeb endas imelisi piiblisalme Jumala usaldamise kohta.
Nii et, telli endale need materjalid,
kuna pole midagi paremat, kui investeerida Jumala Sõnasse.
Hommikust!
Kogete ehk ärevust?
Hirmu tänase päeva ees?
Vajadust kontrollida kõike?
Las ma määrata teile need rohud - usalda Jumalat ja tee head.
Jumala usaldamine ja hea tegemine
toovad kaasa rahu ja selguse kõrvalnähud,
mida nautida täiega.
Hea ravim hingele!
Telli endale see 4-osaline õpetus "Usalda Jumalat ja tee head",
et õppida, kuidas tunda elust rõõmu, kui sul ka pole kõiki vastuseid.
Lisaks raamat "Ma usaldan Sind",
miks pakub uusi võimalusi Jumala usaldamiseks.
Tellimisinfo ekraanil
LOOTUSE KÄSI
Päästetud inimkaubandusest
Oleme lõpetamas oma imelist nädalat siin Los Angeleses,
kus näete mu selja taga linna imeilusat panoraami.
Los Angeles kell 4.00 hommikul
Küll aga ei näe te seda, mida meie täna öösel nägime -
LA erinevaid linnaosi, kus valitseb pimedus.
Nii oleme viinud valgust nendesse pimedatesse paikadesse,
kus inimkaubandus on rikkumas noorte naiste elusid.
Tänu teie abile saame olla siin
ja teha koostööd LA "Unistuste keskusega".
Nad loovad ja arendavad suhteid noorte naistega,
kes on jäänud kinni sellesse eluviisi,
pakkudes neile võimalust astuda sellest välja
ja turvalist paika,
mis täidab nii nende vaimseid kui füüsilisi vajadusi.
Kuid mis kõige parem -
nähes nende elusid totaalselt muutumas.
Kohtusime sel nädalal osade nende noorte naistega,
keda ma ei unusta iial.
Jeesus on imeline ja kallis!
Ilma "Unistuste keskuse" inimesteta, kes Teda mulle tutvustasid,
poleks ma täna siin.
Kuulda Kristuse armust ja halastusest,
kes võib muuta nii palju neis katkistes eludes,
on tõeliselt julgustav.
Ja teadmine, et neil neidudel on nüüd võimalused,
mida nad iialgi võimalikukski ei pidanud,
on kõik tänu "Unistuste keskuse" tööle.
See on ka põhjus,
miks meil on "Unistuste keskus" Saint Louis'es
ja miks me üldse püüame peatada inimkaubandust
ja päästa sealt inimesi erinevais maailma paigus.
See on meie kõigi ühine töö, et muuta midagi.
Olgu see siis Ameerikas, Etioopias või Indias -
iga naine väärib elu, mille nimel Jeesus oma elu andis.
Seega, see on see, millest olete osa,
kui toetate Joyce Meyeri ja "Lootuse käe" teenistust
ja me tahame lihtsalt tänada teid selle eest.
Te ei pruugi isegi mõista, kui suur mõju teil on,
kuid see on tõesti suur!
LOOTUSE KÄSI
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele